丙寅人日送藥者周叔亮歸吉水縣
作者：楊萬里
朝代：宋

paragraphs: 拔草不拔根，塞水不塞源。
忽然草生更水長，敗却禾稼仍滔天。
老夫昔歲得淋疾，初謂一日今兩年。
服藥六千六百盞，望舒二十二回圓。
偶逢周郎顧，一脈擒二豎。
發藥何用多，刀圭起沉痼。
向來肝腸痛如割，今來疾痛全然脫。
捉著根源盡掃除，周郎神醫天下無。